IESTĀDE
	


A P S T I P R I N U 

________ pirmsskolas izglītības iestādes ___________________ vadītājs
___________________ V. Uzvārds
201… gada “… ………
________ pirmsskolas izglītības iestādes ___________________
Pedagoģiskās padomes reglaments

_____________________
Izdots saskaņā ar 

Vispārējās izglītības likuma 12. pantu un

___________ pirmsskolas izglītības iestādes ___________________ nolikuma __.punktu
I. Vispārīgie jautājumi

1. Pedagoģiskā padome (turpmāk arī - PP) ir ________ pirmsskolas izglītības iestādes ___________________ (turpmāk – Iestāde) koleģiāla konsultatīva institūcija, kas risina dažādus ar Iestādes pedagoģisko procesu saistītus jautājumus.

2. PP ir Iestādes vadības profesionālais padomdevējs lēmumu pieņemšanā par pedagoģiskā procesa un Iestādes attīstības jautājumiem.

3. PP darbojas atbilstoši spēkā esošiem tiesību aktiem.

4. PP sastāvā ir visi Iestādē strādājošie pedagogi un Iestādes medicīnas māsa.

5. PP darbu vada Iestādes vadītājs.

6. PP darba pamatforma ir pedagoģiskās padomes sēdes.

7. PP sēdes sasauc ne retāk kā reizi semestrī, tās vada Iestādes vadītājs.

8. PP sēžu norisi protokolē. Protokolistu no sava vidus ievēl PP locekļi. PP sēdes protokolu paraksta Iestādes vadītājs un protokolists.

9. PP sēdēs bez balsstiesībām var piedalīties citas personas, piedalīšanos pirms sēdes sākuma saskaņojot ar Iestādes vadītāju.  

II. Pedagoģiskās padomes darbības mērķi un uzdevumi
10. PP darbības mērķi ir:

10.1. Valsts pirmsskolas izglītības vadlīnijās un pirmsskolas izglītības mācību satura programmu paraugos noteikto prasību īstenošanas kvalitātes nodrošināšana;
10.2. jaunu un inovatīvu pedagoģijas zinātnes atziņu izzināšana, īstenošana un popularizēšana, pilnveidojot Iestādes pedagogu pedagoģisko meistarību.

11. PP darbības uzdevumi ir:

11.1. analizēt pedagoģiskās darbības rezultātus Iestādē un sniegt ieteikumus pedagoģiskā procesa pilnveidei;
11.2. veidot vienotu pedagoģisko pozīciju pedagoģiskā procesa pamatjautājumos;
11.3. apspriest un risināt pedagoģiskā procesa organizācijas un vadības jautājumus;

11.4. apspriest un izplatīt Iestādes pedagogu labāko praksi un pieredzi;
11.5. rosināt, veicināt un atbalstīt pedagogu radošo darbību;
11.6. piedalīties Iestādes attīstības plāna veidošanā, izstrādāt priekšlikumus izglītības procesa pilnveidei un Iestādes attīstības veicināšanai.

III. Pedagoģiskās padomes funkcijas

12. Pedagoģiskā padome:

12.1. veic Iestādes pedagoģiskā procesa analīzi un sniedz priekšlikumus tā rezultātu uzlabošanai;

12.2. piedalās Iestādes iekšējo normatīvo dokumentu izstrādē;
12.3. piedalās Iestādes pašnovērtēšanas procesā;

12.4. sniedz priekšlikumus Iestādes attīstībai;
12.5. piedalās Iestādes darba plānu veidošanā;
12.6. sniedz priekšlikumus Iestādes vadībai par pedagogu apbalvošanu;
12.7. deleģē Iestādes pedagogu pārstāvjus darbam Iestādes padomē, Skolas pedagogu profesionālās darbības kvalitātes novērtēšanas komisijā un citās institūcijās;

12.8. izskata citus ar pedagoģisko procesu saistītus jautājumus.
IV. Pedagoģiskās padomes lēmumi
13. PP lēmumus pieņem ar vienkāršu balsu vairākumu. Ja balsis dalās vienādi, izšķirošā ir Iestādes vadītāja balss.

14. PP lēmumiem ir ieteikuma raksturs, ja ārējos normatīvajos aktos vai šajā reglamentā nav noteikts citādi. 

15. PP lēmumi stājas spēkā un ir obligāti izpildāmi, ja Iestādes vadītājs tos ir apstiprinājis ar rīkojumu.

V. Pedagoģiskās padomes locekļu pienākumi un tiesības

16. Pedagoģiskās padomes locekļu pienākumi ir:

16.1. aktīvi iesaistīties PP sēžu sagatavošanā un piedalīties to norisē;

16.2. informēt PP par esošām risināmām problēmām izglītojamo attīstībā, mācību un audzināšanas darbā, atklāti paužot savu viedokli par problēmām mācību un audzināšanas darbā;
16.3. sekot novitātēm pedagoģijā, psiholoģijā un metodikā, tās izmantot un aktualizēt darbībā;
16.4. aktīvi atbalstīt Iestādes vadības darbību PP pieņemto lēmumu izpildē.

17. Pedagoģiskās padomes locekļiem ir tiesības:

17.1. saņemt nepieciešamo informāciju no Iestādes vadības, Iestādes atbalsta personāla, citiem Iestādes pedagogiem PP sēžu sagatavošanas procesā;

17.2. aktīvi iesaistīties PP sēžu sagatavošanā un piedalīties to norisē;

17.3. informēt PP par esošām risināmām problēmām izglītojamo attīstībā, mācību un audzināšanas darbā, atklāti paužot savu viedokli par problēmām pedagoģiskajā procesā;

17.4. saņemt informāciju par PP lēmumu izpildi.

VI. Noslēguma jautājumi
18. Šis reglaments stājas spēkā 20__.gada __________________.

19. Atzīt par spēku zaudējušu 20__.gada _____________ apstiprināto Iestādes Pedagoģiskās padomes reglamentu.

